Μελέτη των μικροβιακών αιτιών της επιπλεγμένης σκωληκοειδίτιδας στα παιδιά
Creators: name: Σεκερόγλου, Μαρία Μιχαήλ
Publisher: name: Aristotle University of Thessaloniki
Year: 2023
Subjects: Επιπλεγμένη σκωληκοειδίτιδα
Μικρόβια
Ευαισθησία
Complicated appendicitis
Microbes
Sensitivity

description: Σκοπός της παρούσας έρευνας είναι η μελέτη και διερεύνηση του είδους και της συχνότητας εμφάνισης των μικροβιακών αιτιών της επιπλεγμένης σκωληκοειδίτιδας στα παιδιά, της ευαισθησίας και ανθεκτικότητας τους σε διάφορα αντιβιοτικά να συσταθούν κατάλληλα εμπειρικά αντιβιοτικά σχήματα. Μελετήθηκαν αναδρομικά σε βάθος 10ετίας (2012-2021) οι ιατρικοί φάκελοι των ασθενών ηλικίας 0-16 ετών με επιπλεγμένη σκωληκοειδίτιδα. Ως κριτήρια ένταξης ορίστηκαν α) η ιστοπαθολογική επιβεβαίωση επιπλεγμένης σκωληκοειδίτιδας και β) η διεγχειρητική λήψη δείγματος για καλλιέργεια περιτοναΪκού υγρού. Διεξήχθη περιγραφική στατιστική ανάλυση των αποτελεσμάτων, με υπολογισμό των συχνοτήτων, των ποσοστών, των έγκυρων ποσοστών και των αθροιστικών ποσοστών σε όλες τις μεταβλητές του δείγματος, καθώς και με υπολογισμό της μέσης τιμής, της ελάχιστης και μέγιστης τιμής, της τυπικής απόκλισης και του εύρους στις ποσοτικές μεταβλητές. Μελετήθηκαν 107 παιδιά με επιπλεγμένη σκωληκοειδίτιδα με μέση ηλικία 8,32 ± 3,64 ετών, εκ των οποίων τα μισά περίπου ήταν αγόρια (52,9%). Ο μέσος χρόνος έναρξης του κοιλιακού άλγους ήταν 60,50 ± 28,45 ώρες, τα μέσα επίπεδα λευκών αιμοσφαιρίων ήταν 17,02 ± 6,23 x 103 / mm3, των ουδετερόφιλων 14,31 ± 5,67 x 103 / mm3 και η μέση τιμή της C- αντιδρώσας πρωτεΐνης 16,8 ± 13,59. Καταγράφημαν 21 επιπλοκές. Το 75% των μικροβίων ήταν αρνητικοί (-) κατά Gram μικροοργανισμοί και το 25% ήταν θετικοί (+) κατά Gram μικροοργανισμοί με συχνότερο το Escherichia coli, ακολουθούμενος από είδη της οικογένειας Streptococcus και το Pseudomonas aeruginosa. Ευαισθησία έναντι των Gram (-) μικροβίων καταγράφηκε στην πιπερακιλλίνη/ταζομπακτάμη, κεφαλοσπορίνες, τις καρβοπενέμες, τις αμινογλυκοσίδες και τις κινολόνες ενώ επιπροσθέως έναντι των Gram (+) στην βανκομυκίνη και την πενικιλλίνη. Συμπερασματικά, η πιπερακιλλίνη/ταζομπακτάμη έχει πολύ καλή ευαισθησία και μπορεί να χρησιμοποιηθεί ως εμπειρική μονοθεραπεία. Εναλλακτικά, μπορεί να χρησιμοποιηθεί συνδυασμός κεφαλοσπορίνης 3ης γενιάς με μετρονιδαζόλη με ή χωρίς την προσθήκη αμικασίνης ενώ η χορήγηση αμοξυκιλλίνης με κλαβουλονικό οξύ πιθανώς χρήζει προσαρμοσμένες αυξημένες δοσολογίες.
description: The purpose of this research is to identify the most common microbes responsible for complicated appendicitis in children and their susceptibility and resistance to antibiotics in order to be able to identify appropriate empiric treatment strategies. The medical files of children 0-16 years-old with complicated appendicitis that were treated from 2012 to 2021 were retrospectively reviewed. Inclusion criteria consisted of a) Histopathological confirmation of complicated appendicitis and b) intraoperative culture sampling. Descriptive statistics with calculation of frequencies and percentages of variables and mean value with standard deviation and range of values for quantitative values were applied. 107 children (males=57, 52.9%) with mean age 8,32 ± 3,64 were included in the study. Mean preoperative abdominal pain duration was 60,50 ± 28,45 hours, mean white blood cell and neutrophil count was 17,02 ± 6,23 x 103/mm3 and 14,31 ± 5,67 x 103/mm3 respectively and mean CRP value was 16,8 ± 13,59. We found 21 complications. From the microbes detected, 75% were Gram negative and 25% were Gram positive. Escherichia Coli was most commonly detected followed by Streptococcus species and Pseudomonas Aeruginosa. Gram negative microbes were susceptible to piperacilin/tazobactam, cephalosporins, carvapenems, aminoglycosides and quinolones and Gram positives were additionally susceptible to vancomycin and penicillin. None of the complications were correlated to any particular microbe. Piperacillin/tazobactam can be used as single drug therapy with good effectiveness to most microbes. An alternative proposal is a combination of 3rd generation cephalosporin and metronidazole with or without amikasin while amoxicillin with clavulonic acid may need higher adjustment of theurapeutic dosages.